 Timu hiyo ilifuzu jana baada ya Genk kushinda mabao 5-1 dhidi ya Sporting Charleroi, mechi iliyochezwa kwenye uwanja wa Cristal Arena, Genk.Katika mechi hiyo, Samatta alikuwa mmoja wa waliofunga mabao ya Genk. Kwa mujibu wa mitandao, Samatta alifunga bao la pili dakika ya 27 huku mshambuliaji mwenzake Nikolaos Karelis akifunga mabao matatu. Bao lingine la Genk lilifungwa na Sandy Walsh na lile la Sporting Charleroi liliwekwa kimyani na Jeremy Perbet.Mechi hiyo ni ya 18 kwa Samatta tangu ajiunge na Genk akitoka kushinda taji la Ligi ya Mabingwa Afrika na TP Mazembe pamoja na kutwaa tuzo ya Mwanasoka Bora anayecheza Afrika.Katika mechi hizo, ambazo 10 ameanza, mshambuliaji huyo wa zamani wa Simba SC ya Dar es Salaam, amefunga mabao matano, moja katika kila mechi Genk ikishinda 2-1 ugenini dhidi ya wenyeji SV Zulte- Waregem, 4-0 na 4-1 dhidi ya KV Oostende, 3-2 dhidi ya Club Brugge na 4-1 dhidi ya Sporting Charleroi.